ตั้งครรภ์ 6เดือน มีอาการปวดท้องน้อยบ่อย เวียนหัว เบื่ออาหาร เป็นอะไรไหมค่ะ
สวัสดีค่ะ อาการเวียนหัว และเบื่ออาหาร อาจเป็นจากที่ตั้งครรภ์ แล้วมีฮอร์โมนเปลี่ยนแปลงระหว่างตั้งครรภ์ได้ค่ะส่วนอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นในหญิงตั้งครรภ์ อาการปวดท้องน้อย จะมีสาเหตุเพิ่มเติมได้แก่ อาการเจ็บครรภ์คลอด ทั้งการเจ็บครรภ์คลอดจริง และการเจ็บครรภ์คลอดเตือนค่ะอาการเจ็บครรภ์ จะมีอาการที่พบได้บ่อยคือ เจ็บปวดตื้อ ๆ บริเวณหลังและท้องส่วนล่างสามารถอ่านเพิ่มเติมได้ที่นี่ค่ะจากที่ เล่ามา เรื่องอาการปวดท้องน้อย ยังไม่สามารถระบุสาเหตุได้นะคะ ดังนั้นแนะนำ ไปพบแพทย์เพื่อตรวจดูอาการ และรับคำแนะนำในการรักษาอย่างเหมาะสมนะคะ